ai4bharat/Pralekha huggingface dataset:
सुक्ष्म, लघु आणि मध्यम उदयोग मंत्रालय
एमएसएमईच्या क्षमतेत विस्तार आणि वृद्धी
नवी दिल्ली, 19 जुलै 2021
ज्या एमएसएमईंमध्ये वाढण्याची आणि मोठ्या कंपन्या बनण्याची क्षमता व व्यवहार्यता आहे अशा उद्योगांना इक्विटी फंडिंग म्हणून 50,000 कोटी रुपये वित्तपुरवठा करण्यासाठी केंद्र सरकारने आत्मनिर्भर भारत  नावाने फंड ऑफ फंड जाहीर केला आहे. या योजनेंतर्गत एकूण 50,000 कोटी रुपयांचा निधी स्थापन करण्यात येणार असून केंद्र सरकारकडून 10,000 कोटी आणि खासगी इक्विटी / व्हेंचर कॅपिटल फंडांच्या माध्यमातून 40 हजार कोटी रुपयांची तरतूद आहे. या निधीसाठी मार्गदर्शक सूचना जारी करण्यात आल्या आहेत. एमएसएमई क्षेत्राच्या पात्र उपक्रमांना वाढीव भांडवल उपलब्ध करून देणे हा यामागचा उद्देश आहे.
सूक्ष्म लघु व मध्यम उद्योग नारायण राणे यांनी आज राज्यसभेत लेखी उत्तरात ही माहिती दिली.
M.Chopade/S.Kane/CY
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 130
आरोग्य आणि कुटुंब कल्याण मंत्रालय
कोविडविषयीची अद्ययावत माहिती
नवी दिल्ली 07 जुलै 2022
देशव्यापी कोविडविरोधी लसीकरण मोहिमेंतर्गत आतापर्यंत कोविड प्रतिबंधक लसींच्या 198.33 कोटी मात्रा देण्यात आल्या आहेत
भारतातील उपचाराधीन रूग्णांची संख्या सध्या 1,19,457इतकी आहे
सध्या भारतातील कोविड-सक्रीय रूग्णांचे प्रमाण एकूण कोविड बाधितांच्या 0.27 टक्के इतके आहे
सध्याचा रोगमुक्ती दर 98.52 टक्के इतका आहे
गेल्या 24 तासांत, 14,650 रूग्ण पूर्णपणे कोरोनामुक्त झाले असून आतापर्यंत कोरोना मुक्त झालेल्या एकूण रूग्णांची संख्या 4,29,21,977इतकी झाली आहे
गेल्या 24 तासांत, 18,930 नव्या रूग्णांची नोंद झाली आहे
दैनिक पॉझिटिव्हीटी दर 4.32टक्के आहे.
साप्ताहिक पॉझिटिव्हीटी दर 3.86 टक्के आहे.
आतापर्यंत कोविड संसर्ग तपासणीच्या एकूण 86 कोटी 53 लाख चाचण्या करण्यात आल्या आहेत; गेल्या 24 तासांत 4,38,005 चाचण्या करण्यात आल्या.
कोळसा मंत्रालय
कोळसा मंत्रालयातर्फे विशेष मोहिम 2.0 अंतर्गत सुरू असलेले उपक्रम
रक्तदान शिबिराचेही आयोजन
कोळसा मंत्रालयाने 2 ऑक्टोबर ते 31 ऑक्टोबर 2022 या कालावधीत विशेष मोहीम 2.0 हाती घेतली आहे. या दरम्यान, मोहीम अमलात आणण्यासंदर्भात मंत्रालये आणि विभागांव्यतिरिक्त क्षेत्रीय आणि बाह्य ठिकाणी स्थित कार्यालयांकडेही विशेष लक्ष देण्यात येत आहे.
देशभरात कोळसा क्षेत्रांमध्ये स्वच्छता अभियान राबवण्यात येत आहे. आजच्या तारखेपर्यंत, 1949224 चौरस फूटापेक्षा जास्त क्षेत्र विशेष मोहीम उपक्रमांतर्गत स्वच्छ करण्यात आले असून 3644.34 मेट्रिक टन कचऱ्याची विल्हेवाट लावण्यात आली आहे. ज्यातून मंत्रालयाला 18.546 कोटी रूपयांचे उत्पन्न मिळाले आहे. कचरा आणि भंगार हटवल्यानंतर मोकळ्या झालेल्या जागेचा उपयोग अतिरिक्त पार्किंग, कार्यालयातील आसन व्यवस्था, साठवणूक, मधली जागा रूंद करणे, फलोत्पादन उपक्रम, सौंदर्यीकरण आदी विविध उद्दिष्टांसाठी वापरण्यात येत आहे.
या मोहिमेमुळे कार्यालये आणि वसाहतींमध्ये उत्साह निर्माण होण्याबरोबरच कर्मचाऱ्यांच्या कार्यसंस्कृतीवर सकारात्मक परिणामही होत आहे.
कोळसा मंत्रालयातर्फे काल शास्त्री भवन येथे एक रक्तदान शिबीर आयोजित केले होते. मोठ्या संख्येने कर्मचारी रक्तदान करण्यासाठी पुढे सरसावले होते.
कार्मिक, सार्वजनिक तक्रार आणि निवृत्ती वेतन मंत्रालय
विज्ञान आणि तंत्रज्ञान विभागातील सर्व्हे ऑफ इंडियाच्या ब गटातील राजपत्रित अधिकाऱ्यांच्या शिष्टमंडळाने घेतली राज्यमंत्री डॉ. जितेंद्र सिंग यांची भेट
(नवी दिल्ली, 4 सप्टेंबर 2018
विज्ञान आणि तंत्रज्ञान विभागातील सर्व्हे ऑफ इंडियाच्या ब गटातील राजपत्रित अधिकाऱ्यांच्या शिष्टमंडळाने आज कार्मिक, अवकाश आणि अंतराळ राज्यमंत्री डॉ. जितेंद्र सिंग यांची भेट घेतली. या अधिकाऱ्यांच्या संघटनेचे सरचिटणीस उमेश मिश्रा यांनी या शिष्टमंडळाचे नेतृत्व केले.
अधिकाऱ्यांच्या पदोन्नतीमध्ये होत असलेल्या विलंबासंदर्भात या अधिकाऱ्यांच्या संघटनेतर्फे एक निवेदन मंत्रीमहोदयांना सुपूर्द करण्यात आले. आपल्या विभागासाठी मंजूर अधीक्षक सर्व्हेक्षकांच्या 160 पदांपैकी 125 पदे रिक्त असल्याचे या अधिकाऱ्यांनी सांगितले. सुमारे 200 अधिकारी सर्व्हेक्षकांनी पात्रतेची 8 वर्षे पूर्ण केली असून गेली 12 ते 15 वर्षे ते आपल्या पुढील पदोन्नतीच्या प्रतिक्षेत असल्याचे या शिष्टमंडळाने निदर्शनाला आणून दिले.
अधिकाऱ्यांच्या पदोन्नतीत होणाऱ्या विलंबाचा मुद्दा लवकरात लवकर मार्गी काढला जाईल, असे आश्वासन डॉ. जितेंद्र सिंग यांनी या शिष्टमंडळाला दिले.
B.Gokhale/M.Pange/P.Kor
आरोग्य आणि कुटुंब कल्याण मंत्रालय
मुले ही आरोग्याची खरी दूत-डॉ. हर्ष वर्धन
नवी दिल्ली, 17 जुलै 2019
जीवाणू, विषाणू, परजीवींमुळे होणारे मलेरिया, डेंग्यू आणि चिकनगुनीयासारख्या आजारांच्या नियंत्रणासाठी आणि प्रतिबंधासाठी लोकसहभागाची आवश्यकता केंद्रीय आरोग्यमंत्री डॉ. हर्ष वर्धन यांनी व्यक्त केली आहे. दिल्लीमध्ये यासंदर्भातल्या तीन दिवसांच्या जनजागरुकता अभियानाचा प्रारंभ आज त्यांच्या हस्ते झाला. त्यावेळी ते बोलत होते. डासांची उत्पत्ती होऊ नये यासाठी काय काळजी घेतली पाहिजे ते त्यांनी समजावून सांगितले. साध्या-सोप्या उपायांद्वारे परिसर स्वच्छ ठेवता येऊ शकेल, असे त्यांनी सांगितले.
डॉ. हर्ष वर्धन यांनी यावेळी विद्यार्थ्यांशी संवाद साधला. मुलांनी प्रत्येक घरापर्यंत संदेश पोहोचवल्यामुळे पोलिओ अभियान यशस्वी होऊ शकले. स्वच्छता आणि आरोग्य संपन्न जीवनासाठीच्या सवयींचा संदेश मुलांनी त्यांच्या कुटुंबापर्यंत पोहोचवावा, असे आरोग्यमंत्र्यांनी सांगितले.
B.Gokhale/S.Kakade/P.Kor
(Visitor Counter : 95
उपराष्ट्रपती कार्यालय
महिलांच्या प्रगतीसाठी आणि त्यांना त्यांच्या पूर्ण क्षमतेपर्यंत पोहोचण्यासाठी सुरक्षित आणि अनुकूल वातावरण निर्माण करण्याचे उपराष्ट्रपतींचे आवाहन
महाकवी सुब्रमण्यम भारती यांच्या शंभराव्या पुण्यतिथीच्या कार्यक्रमाला श्री नायडू यांनी केले संबोधित
सुब्रमण्यम भारती यांच्या काव्यामुळे लोकांमध्ये राष्ट्रवाद आणि देशभक्तीची भावना निर्माण झाली असे सांगत नायडू यांनी त्यांना वाहिली आदरांजली
महिलांवरील सर्व प्रकारचे भेदभाव संपवण्याचे तसेच महिलांच्या प्रगतीसाठी आणि त्यांना त्यांच्या पूर्ण क्षमतेपर्यंत पोहोचण्यासाठी प्रत्येकाने सुरक्षित आणि अनुकूल वातावरण निर्माण करण्याच्या दिशेने काम करण्याचे आवाहन उपराष्ट्रपती श्री एम.व्यंकय्या नायडू यांनी आज केले.
संसद भवनात आज महाकवी सुब्रमण्यम भारती यांच्या 100 व्या पुण्यतिथीनिमित्त आयोजित कार्यक्रमाला संबोधित करताना, भारतीय संस्कृतीने नेहमीच महिलांना देवत्वाचे प्रतीक म्हणून आदर दिला यावर उपराष्ट्रपतींनी जोर दिला. भारतियार यांच्या समानतेच्या दृष्टीकोनाचा हवाला देत, त्यांनी जाती, धर्म, प्रदेश, भाषा आणि लिंग यांच्या धर्तीवर समाजाला विभाजित करणारे सर्व अडथळे आणि भेदभाव दूर करण्याच्या गरजेवर भर दिला.
"तामिळनाडू आणि भारतातील लोकांमध्ये राष्ट्रवादाची भावना निर्माण करण्यात सुब्रमण्यम भारती यांच्या उत्स्फूर्त कविता आणि लेखनाने महत्त्वपूर्ण भूमिका बजावली", असे उपराष्ट्रपती म्हणाले.
सांस्कृतिक आणि संसदीय कार्य राज्यमंत्री श्री अर्जुन राम मेघवाल, महाकवी सुब्रमण्यम भारती यांचे पणतू डॉ. राजकुमार भारती आणि इतर मान्यवर या कार्यक्रमाला उपस्थित होते.
भाषणाचा संपूर्ण मजकूर.
वाणिज्य आणि उदयोग मंत्रालय
जपानच्या व्यापार आणि उद्योग मंत्र्यांनी केंद्रीय वाणिज्य आणि उद्योगमंत्री पियुष गोयल यांची घेतली भेट
नवी दिल्ली, 10 डिसेंबर 2019
जपानचे व्यापार आणि उद्योग मंत्री हिरोशी काजियामा यांनी आज नवी दिल्लीत केंद्रीय वाणिज्य आणि उद्योग मंत्री पियुष गोयल यांची भेट घेतली. जपानचे पंतप्रधान शिंजो ॲबे आणि पंतप्रधान नरेंद्र मोदी यांच्यात येत्या 16 तारखेला गुवाहाटी इथे चर्चा होणार आहे. त्या पार्श्वभूमीवर गोयल आणि काजियामा यांची भेट झाली.
सुमारे तासभर चाललेल्या या चर्चेत भारत आणि जपान यांच्यातल्या द्विपक्षीय मुद्यांवर विचारविनिमय करण्यात आला. गोयल यांनी भारत आणि जपान दरम्यानच्या व्यापारी तुटीचा मुद्दा, सर्वंकष आर्थिक भागिदारी कराराचा आढावा हे विषय उपस्थित केले.
सर्व भागीदारांसमवेत संतुलित व्यापाराला भारताचे सर्वोच्च प्राधान्य असल्याचे गोयल यांनी जपानच्या मंत्र्यांना सांगितले. त्याचवेळी भागिदारी देशांमधे भारतीय वस्तू आणि सेवांना प्रवेशाची संधी महत्वाची आहे. मात्र सीईपीएमधे कटिबद्धता दर्शवल्यानंतरही भारतीय वस्तू आणि सेवांसाठी बाजारपेठेत प्रवेशाची संधी कठीण राहिली आहे. या सर्व मुद्यांची दखल घेत भारत-जपान व्यापारी संबंध दृढ करण्यासाठी कालबद्ध कृती आराखडा तयार करण्याचे निर्देश दोन्ही मंत्र्यांनी संबंधित अधिकाऱ्यांना दिले.
B.Gokhale/N.Chitale/D.Rane
(Visitor Counter : 83
कृषी मंत्रालय
प्रधानमंत्री किसान सन्मान निधी  योजनेची वर्षपूर्ती
शेतकऱ्यांचे उत्पन्न दुप्पट करण्यास पीएम-किसान योजनेचे योगदान महत्वपूर्ण ठरेल-नरेंद्रसिंग तोमर
नवी दिल्ली, 24 फेब्रुवारी 2020
प्रधानमंत्री किसान सन्मान निधी योजना ही सर्वसमावेशक महत्वाकांक्षी योजना असून 2022 पर्यंत शेतकऱ्यांचे उत्पन्न दुप्पट करण्यासाठी या योजनेचे योगदान अत्यंत महत्वाचे ठरणार आहे, असा विश्वास केंद्रीय कृषी आणि शेतकरी कल्याणमंत्री नरेंद्रसिंग तोमर यांनी व्यक्त केला. या योजनेच्या वर्षपूर्ती निमित्त नवी दिल्लीत आयोजित एका विशेष कार्यक्रमात ते बोलत होते.
पीएम-किसान योजनेसाठी यंदाच्या अर्थसंकल्पात 75 हजार कोटी रुपयांची तरतूद करण्यात आली आहे. या योजनेअंतर्गत शेतकऱ्यांना दरवर्षी 6 हजार रुपये आर्थिक सहाय्य केले जाते. आतापर्यंत 50 हजार 850 कोटी रुपये वितरित करण्यात आले आहेत, अशी माहिती त्यांनी दिली.
8.46 कोटींपेक्षा जास्त शेतकरी कुटुंबांना पीएम-किसान योजनेचा लाभ मिळत आहे. या योजनेअंतर्गत 14 कोटी लाभार्थ्यांचे ध्येय असून आणखी 12 लाख कुटुंबांना चालू आर्थिक वर्षात या योजनेचा लाभ मिळवून देण्याचे सरकारचे उद्दिष्ट आहे, असे त्यांनी सांगितले.
किसान योजनेच्या लाभार्थ्यांना किसान क्रेडिट कार्ड दिले जाईल. जेणेकरून शेतकरी बँकेकडून सहज कर्ज मिळवू शकतील, अशी घोषणा पंतप्रधानांनी केली होती, असे तोमर यांनी सांगितले. सरकारने आता या पशुपालन आणि मत्स्यव्यवसाय करणाऱ्या शेतकऱ्यांचाही समावेश केला, असे ते म्हणाले. येत्या 29 फेब्रुवारीला देशभरात किसान क्रेडिट कार्डस् वितरित करण्याची व्यापक मोहीम होणार असून त्याअंतर्गत 20 हजार बँकांमधून शेतकऱ्यांना ही कार्ड दिली जातील. पंतप्रधान स्वत: उत्तर प्रदेशात चित्रकूट येथे निवडक शेतकऱ्यांना ही कार्ड देतील, असे ते म्हणाले. आतापर्यंत कृषी मंत्रालयाने 10 हजार नव्या कृषी उत्पादक संघटनांची नोंदणी केली असून कृषी क्षेत्राला प्रोत्साहन देण्यासाठी या संघटनांना प्रत्येकी 15 लाख रुपयांचे आर्थिक सहाय्य सरकार देईल, असेही त्यांनी सांगितले.
स्वामिनाथन समितीच्या शिफारशींनुसार सरकारने हमीभाव निश्चित केला आहे. तसेच सेंद्रीय शेतीला सरकार प्रोत्साहन देत असून आतापर्यंत 6 लाख हेक्टर लागवडीखालील क्षेत्रात सेंद्रीय शेती केली जात आहे, असे तोमर म्हणाले. यावेळी तोमर यांच्या हस्ते पीएम-किसान मोबाईल ॲपचेही उद्घाटन करण्यात आले. या ॲपमुळे लाभार्थी शेतकऱ्यांना योजनेची संपूर्ण माहिती आणि कृषी संबंधित इतर योजनांचीही माहिती मिळणार आहे.
M.Chopade/R.Aghor/P.Kor
(Visitor Counter : 113
उपराष्ट्रपती कार्यालय
हिंसाचाराला प्रोत्साहन देणाऱ्यांपासून दूर राहण्याचे उपराष्ट्रपतींचा युवकांना सल्ला
नवी दिल्ली, 30 जानेवारी 2020
उपराष्ट्रपती एम. व्यंकय्या नायडू यांनी देशातील युवकांना हिंसाचाराला प्रोत्साहन देणाऱ्यांपासून दूर राहण्याचा सल्ला दिला आहे. हिंसाचाराची बीज रोवणारे देशाच्या हिताच्या विरोधात काम करत असल्याचे ते म्हणाले. ते आज नवी दिल्लीत प्रजासत्ताक दिन संचलन शिबिरात सहभागी झालेल्या एनएसएसच्या सदस्यांशी संवाद साधत होते. काही शक्ती देशात तणाव आणि हिंसाचार निर्माण करत आहेत. या शक्तींविरुद्ध सावध राहण्याची सूचना त्यांनी युवकांना केली. जेव्हा तुम्ही सार्वजनिक मालमत्तेचे नुकसान करता तेव्हा तुम्ही स्वत:च्या भवितव्याचे नुकसान करता, असे ते म्हणाले.
हिंसाचाराला लोकशाहीत स्थान नाही. चर्चा आणि वादविवाद लोकशाहीत महत्त्वाचे आहेत. बॅलट हे बुलेटपेक्षा अधिक सामर्थ्यशाली असल्याचे त्यांनी अधोरेखित केले.
युवकांना सकारात्मक दृष्टीकोन विकसित करून राष्ट्रनिर्माणाच्या विधायक कार्यात सहभागी होण्याचे आवाहन त्यांनी केले. भ्रष्टाचार, लिंग आणि जातीय भेदभाव यांसारख्या सामाजिक कुप्रथांच्या विरोधातील लढ्यात युवकांनी पुढे असायला हवे.
गरीबी, भेदभाव, असमानता आणि कुपोषणमूक्त नवीन भारताच्या निर्मितीसाठी युवकांनी पुढाकार घ्यावा असे ते म्हणाले.
देशातील 15 महत्त्वाच्या पर्यटन स्थळांना 2022 पूर्वी भेट देण्याचे पंतप्रधानांनी केलेल्या आव्हानांच्या पार्श्वभूमीवर उपराष्ट्रपतींनी सर्व शैक्षणिक संस्थांना विद्यार्थ्यांसाठी नियमितपणे भारत दर्शन सहलीचे आयोजन करण्याचे आवाहन केले. अशा सहलींमुळे भारताच्या विशिष्ट सांस्कृतिक वारशाची ओळख विद्यार्थ्यांना होईल, असे ते म्हणाले. नायडू यांनी शैक्षणिक संस्थांना विद्यार्थ्यांना एनएसएस, एनसीसी, स्काऊट आणि गाईडस् यांसारख्या स्वेच्छा सेवा हाती घेण्यासाठी प्रोत्साहन देण्याचे आवाहन केले.
राष्ट्रीय सेवा योजनेचे राष्ट्रीय नि:स्वार्थ सेवा असे नामकरण करण्याची सूचना त्यांनी केली.
युवक कल्याण आणि क्रीडा राज्यमंत्री  किरेन रिजीजू, उपराष्ट्रपतींचे सचिव आय. व्ही. सुब्बाराव आणि 200 हून अधिक एनएसएस स्वयंसेवक यावेळी उपस्थित होते.
B.Gokhale/S.Kane/P.Kor
(Visitor Counter : 82
जलशक्ती मंत्रालय
केंद्रीय मंत्रिमंडळाने जोका, कोलकाता येथील राष्ट्रीय पेयजल, स्वच्छता आणि गुणवत्ता केंद्राचे नाव ‘डॉ. श्यामा प्रसाद मुखर्जी राष्ट्रीय जल आणि स्वच्छता संस्था करण्यासाठी पूर्वलक्षी प्रभावाने दिली मान्यता
नवी दिल्ली, 11 जानेवारी 2023
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने पूर्वलक्षी प्रभावाने राष्ट्रीय पेयजल,स्वच्छता आणि गुणवत्ता केंद्र जोका, कोलकाता याचे नाव बदलून ‘डॉ.श्यामा प्रसाद मुखर्जी राष्ट्रीय जल आणि स्वच्छता संस्था 'असे करण्यासाठी मान्यता दिली आहे.
ही संस्था पश्चिम बंगालमधील कोलकाता, जोका, डायमंड हार्बर रोड,येथे 8.72 एकर जागेवर स्थापन करण्यात आली आहे.प्रशिक्षण कार्यक्रमांद्वारे सार्वजनिक आरोग्य इंजिनीयरिंग, पिण्याचे पाणी, स्वच्छता आणि साफ-सफाई या क्षेत्रात राज्ये/केंद्रशासित प्रदेशांमध्ये क्षमता विकसित करण्यासाठी प्रमुख संस्था म्हणून या संस्थेची गणना केली जाते. केवळ स्वच्छ भारत मिशन आणि जल जीवन मिशनची अंमलबजावणी करणाऱ्या आघाडीच्या कर्मचाऱ्यांसाठीच नाही तर ग्रामीण आणि शहरी अशा दोन्हींच्या स्थानिक स्वराज्य संस्थांच्या प्रतिनिधींसाठीही ही संकल्पना आहे.त्यानुसार, येथे प्रशिक्षण पायाभूत सुविधा आणि संशोधन विकास  विभाग आणि निवासी संकुलासह सुयोग्य पायाभूत सुविधा विकसित केल्या गेल्या आहेत.संस्थेमध्ये प्रशिक्षण सुलभ करण्यासाठी जल आणि स्वच्छता तंत्रज्ञानाचे कार्यरत आणि लघु प्रारुप देखील स्थापन करण्यात आले आहे.
डॉ. श्यामा प्रसाद मुखर्जी,हे पश्चिम बंगालच्या सुपुत्रांपैकी एक आणि राष्ट्रीय एकात्मतेतेसाठी अग्रणी , औद्योगिकीकरणाचे प्रेरणास्थान, प्रख्यात विद्वान आणि शिक्षणतज्ज्ञ तसेच कलकत्ता विद्यापीठाचे सर्वात कमी वयाचे कुलगुरू होते.डॉ. श्यामा प्रसाद मुखर्जी यांच्या नावाने संस्थेचे नामकरण केल्याने सर्व हितसंबंधितांना त्यांचा प्रामाणिकपणा, एकात्मता आणि संस्थेच्या कार्याप्रती असलेल्या मूल्यांशी बांधिलकी या मूल्यांचा अवलंब करून त्यांचा सन्मान करण्यासाठी प्रेरणा मिळेल.डिसेंबर 2022 मध्ये पंतप्रधानांच्या हस्ते संस्थेचे उद्घाटन करण्यात आले.
N.Chitale/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 120
अर्थ मंत्रालय
गीता रविचंद्रन, आय.आर.एस यांनी मुंबईच्या प्रधान मुख्य आयकर आयुक्त पदाचा कार्यभार स्वीकारला
मुंबई, 26 एप्रिल 2022
1987 च्या तुकडीच्या आय.आर.एस  अधिकारी गीता रविचंद्रन यांनी प्रधान मुख्य आयकर आयुक्त, मुंबई या पदाचा कार्यभार स्वीकारला आहे. महसूल संकलनाच्या बाबतीत मुंबई हे सर्वात मोठे क्षेत्र आहे. आर्थिक वर्ष 2021-22 साठी मुंबईमध्ये एकूण प्रत्यक्ष कर संकलन 4,42,774 कोटी रुपये होते, जे भारताच्या एकूण कर संकलनाच्या 32% आहे.
प्रधान मुख्य आयकर आयुक्त, मुंबई म्हणून पदभार स्वीकारण्यापूर्वी, गीता रविचंद्रन यांच्याकडे तामिळनाडू आणि पुद्दुचेरी विभागांच्या प्रधान मुख्य आयकर आयुक्तपदाचा कार्यभार होता. त्यांनी चेन्नई, मुंबई, नागपूर आणि बंगळुरूसह देशाच्या विविध भागात सेवा बजावली आहे. त्यांच्या 34 वर्षांच्या उत्कृष्ट कारकिर्दीत त्यांनी मूल्यांकन, शोध मूल्यांकन, न्यायाधिकरण प्रतिनिधी, टी डी एस, अन्वेषण विभाग, आणि आंतरराष्ट्रीय कर आकारणी अशा अनेक महत्त्वाच्या जबाबदाऱ्या सांभाळल्या आहेत. त्या चेन्नईयेथील स्टेला मॅरिस कॉलेजच्या माजी विद्यार्थिनी आहेत. त्यांना लेखन आणि वाचनासोबतच संगीताचीही आवड आहे.PIB Mumbai | ST/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
रेल्वे मंत्रालय
रेल्वेच्या महसुलात प्रवासी विभागात 71% वाढ
रेल्वेने आरक्षित प्रवासी विभागात 46% आणि अनारक्षित प्रवासी विभागात 381% वाढ नोंदवली
एप्रिल ते डिसेंबर 2022 या कालावधीत भारतीय रेल्वेने प्रवासी विभागात एकूण अंदाजे उत्पन्न 48913 कोटी रुपये इतके मिळवले असून गेल्या वर्षीच्या याच कालावधीत मिळालेल्या 28,569 कोटी रुपयांच्या तुलनेत त्यात 71 टक्क्यांनी वाढ झाली आहे.
आरक्षित प्रवासी विभागात, 1 एप्रिल ते 31 डिसेंबर 2022 या कालावधीत आरक्षण केलेल्या प्रवाशांची एकूण अंदाजे संख्या 59.61 कोटी आहे जी मागील वर्षी याच कालावधीत 56.05 कोटी होती, यामध्ये 6% ची वाढ दर्शवत आहे. 1 एप्रिल ते 31 डिसेंबर 2022 या कालावधीत आरक्षित प्रवासी विभागातून प्राप्त झालेला महसूल 38483 कोटी रुपये आहे जो मागील वर्षीच्या याच कालावधीतील 26400 कोटी रुपयांच्या तुलनेत 46% ची वाढ दर्शवतो.
अनारक्षित प्रवासी विभागात, 1 एप्रिल ते 31 डिसेंबर 2022 या कालावधीत आरक्षण केलेल्या प्रवाशांची एकूण अंदाजे संख्या 40197 लाख आहे जी मागील वर्षी याच कालावधीत 16968 लाख होती, यामध्ये 137% ची वाढ झाल्याचे दिसून येते. 1 एप्रिल ते 31 डिसेंबर 2022 या कालावधीत अनारक्षित प्रवासी विभागातून प्राप्त झालेला महसूल 10430 कोटी रुपये आहे जो मागील वर्षीच्या याच कालावधीतील 2169 कोटी रुपयांच्या तुलनेत 381% ची वाढ दर्शवतो.
आरोग्य आणि कुटुंब कल्याण मंत्रालय
देशातील कोविड -19 प्रतिबंधक लसीकरणाने पार केला एकूण 186.51 कोटी मात्रांचा टप्पा
12 ते 14 वयोगटातील 2.42 कोटींपेक्षा जास्त मुलांचे लसीकरण
देशातील उपचाराधीन रुग्णांची संख्या सध्या 11,558
गेल्या 24 तासात 1,150 नव्या कोरोना रुग्णांची नोंद
रुग्ण बरे होण्याचा दर सध्या 98.76%,
सध्याचा साप्ताहिक पॉझिटिव्हिटी दर 0.27%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 186.51  कोटींचा टप्पा पार केला आहे. 2,27,22,442 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 2.42  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक मात्रा देण्यास प्रारंभ झाला आहे. आतापर्यंत 1,44,161 जणांना प्रीकॉशन मात्रा देण्यात आली.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,04,357
|
|
2nd Dose
|
|
1,00,08,264
|
|
Precaution Dose
|
|
45,98,643
|
|
FLWs
|
|
1st Dose
|
|
1,84,14,318
|
|
2nd Dose
|
|
1,75,25,900
|
|
Precaution Dose
|
|
71,39,054
|
|
Age Group 12-14 years
|
|
1st Dose
|
|
2,42,97,421
|
|
2nd Dose
|
|
1,65,229
|
|
Age Group 15-18 years
|
|
1st Dose
|
|
5,78,80,087
|
|
2nd Dose
|
|
4,04,26,386
|
|
Age Group 18-44 years
|
|
1st Dose
|
|
55,52,55,659
|
|
2nd Dose
|
|
47,26,85,209
|
|
Precaution Dose
|
|
32,399
|
|
Age Group 45-59 years
|
|
1st Dose
|
|
20,28,50,643
|
|
2nd Dose
|
|
18,67,88,104
|
|
Precaution Dose
|
|
1,11,762
|
|
Over 60 years
|
|
1st Dose
|
|
12,68,13,625
|
|
2nd Dose
|
|
11,63,50,843
|
|
Precaution Dose
|
|
1,34,05,690
|
|
Precaution Dose
|
|
2,52,87,548
|
|
Total
|
|
1,86,51,53,593
भारतात रुग्णसंख्या सातत्याने कमी होत असून सध्या ती 11,558 इतकी कमी झाली आहे, ती देशाच्या एकूण रुग्णसंख्येच्या तुलनेत 0.03% इतकी आहे.
परिणामी, भारतात रुग्ण बरे होण्याचा दर 98.76% झाला आहे. गेल्या 24 तासांत 954 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,08,788 झाली आहे.
Graph
गेल्या 24 तासात 1,150 नव्या कोरोना रुग्णांची नोंद झाली.
Graph
गेल्या 24 तासात एकूण 3,65,118 चाचण्या करण्यात आल्या. भारताने आतापर्यंत एकूण 83.18  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.27% तर दैनंदिन पॉझिटिव्हिटी दर 0.31% आहे.
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 183 कोटी 26 लाखांहून अधिक मात्रा देण्यात आल्या
12 ते 14 वर्ष वयोगटातील किशोरावयीनांना कोविड-19 प्रतिबंधक लसीच्या 1 कोटी 23 लाखांहून अधिक मात्रा देण्यात आल्या
भारतातील कोविड सक्रीय रुग्णसंख्येत घसरण होऊन आज देशात केवळ 15,859 रुग्ण कोविड सक्रीय; ही रुग्णसंख्या भारतातील एकूण कोविड बाधितांच्या केवळ 0.04%
गेल्या 24 तासांत देशात 1,270 नव्या कोरोनाबाधितांची नोंद
देशातील रोगमुक्ती दर सध्या 98.75%
साप्ताहिक पॉझिटीव्हिटी दर सध्या 0.26%
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 183 कोटी 26 लाखांचा  टप्पा ओलांडला आहे. देशभरात 2,17,89,216 सत्रांच्या माध्यमातून हे उद्दिष्ट साध्य करण्यात आले.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 1.23 लाखांहून अधिक किशोरवयीन बालकांना लसीची पहिली मात्रा देण्यात आली आहे.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांच्या गटनिहाय विभागणीत खालील मात्रांचा समावेश आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
10403486
|
|
2nd Dose
|
|
9996574
|
|
Precaution Dose
|
|
4424002
|
|
FLWs
|
|
1st Dose
|
|
18412826
|
|
2nd Dose
|
|
17502040
|
|
Precaution Dose
|
|
6799364
|
|
Age Group 12-14 years
|
|
1st Dose
|
|
12375762
|
|
Age Group 15-18 years
|
|
1st Dose
|
|
56833999
|
|
2nd Dose
|
|
37248743
|
|
Age Group 18-44 years
|
|
1st Dose
|
|
554304688
|
|
2nd Dose
|
|
463667842
|
|
Age Group 45-59 years
|
|
1st Dose
|
|
202695826
|
|
2nd Dose
|
|
184801083
|
|
Over 60 years
|
|
1st Dose
|
|
126700974
|
|
2nd Dose
|
|
115111778
|
|
Precaution Dose
|
|
11356686
|
|
Precaution Dose
|
|
2,25,80,052
|
|
Total
|
|
1,83,26,35,673
देशभरात कोविड बाधितांच्या संख्येत घसरण होण्याचा कल कायम ठेवत भारतातील कोविड सक्रीय रुग्णसंख्या आता कमी होऊन 15,859 झाली आहे, देशातील आतापर्यंतच्या एकूण कोविड बाधितांच्या तुलनेत ही संख्या केवळ 0.04% आहे.
परिणामी, भारतातील रोगमुक्ती दर आता 98.75% आहे. गेल्या 24 तासांत 1,567 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,24,83,829 झाली आहे.
गेल्या 24 तासांत, देशात 1,270 नव्या कोविड रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 4,32,389 चाचण्या करण्यात आल्या. देशात आतापर्यंत एकंदर 78 कोटी 73 लाखांहून अधिक  चाचण्या करण्यात आल्या आहेत.
देशातील साप्ताहिक आणि दैनंदिन पॉझिटीव्हिटी दर देखील सातत्याने कमी होत आहेत. देशात साप्ताहिक पॉझिटीव्हिटी दर सध्या 0.26% आहे आणि दैनंदिन पॉझिटीव्हिटी दर देखील 0.29% इतका नोंदला गेला आहे.
दूरसंचार आणि माहिती तंत्रज्ञान मंत्रालय
टपाल विभागाकडून 22 सप्टेंबर रोजी पेन्शन आणि डाक अदालतीचे आयोजन
पणजी, 13 सप्टेंबर 2023
टपाल विभागाकडून 22 सप्टेंबर रोजी विभागीय स्तरावरील पेन्शन आणि डाक अदालतीचे आयोजन केले आहे. गोवा टपाल मुख्यालयामध्ये वरिष्ठ टपाल अधीक्षक यांच्या कार्यालयात सकाळी 11 आणि दुपारी 12.00 वाजता अदालतीचे आयोजन करण्यात येत आहे.
टपाल सेवा आणि पेन्शनधारकांच्या तक्रारी अदालतीमध्ये विचारात घेतल्या जातील. तक्रारदार/पेन्शनधारकांनी आपले अर्ज 18 सप्टेंबर 2023 पूर्वी मूळ प्रतींसह पाठवण्याचे आवाहन केले आहे.
SRT/PM
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 56
मंत्रिमंडळ
केंद्रीय मंत्रिमंडळाने डीएनए तंत्रज्ञान  नियमन विधेयक, 2018 ला मंजुरी दिली
डीएनए प्रयोगशाळांची मान्यता आणि नियमन बंधनकारक
(नवी दिल्ली, 4 जुलै 2018
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने डीएनए तंत्रज्ञानाचा नियमन विधेयक 2018ला आज मंजुरी दिली आहे.
तपशील
• देशाच्या न्याय वितरण प्रणालीला समर्थन आणि बळकटी देण्याकरिता डीएनए आधारित न्यायवैद्यक तंत्रज्ञानाचा वापर वाढविणे हे "डीएनए आधारीत तंत्रज्ञान विधेयक 2018"च्या अंमलबजावणीचा प्राथमिक उद्देश आहे.
• गुन्ह्यांचा शोध लावण्यासाठी तसेच हरवलेल्या व्यक्तींची ओळख पटवण्यासाठी डीएनए आधारित तंत्रज्ञानाच्या उपयुक्ततेला जगभरात मान्यता आहे.
• डीएनए प्रयोगशाळांची मान्यता आणि नियमन बंधनकारक करून,सरकार हे सुनिश्चित करू इच्छिते की, डीएनए चाचण्यांचे निकाल आणि माहिती सुरक्षित ठेवली जाईल त्याचा कोणताही दुरुपयोग केला जाणार नाही.
• जलद न्याय वितरण
• खात्री वृद्धिंगत होईल.
• या विधेयकातील तरतुदींमुळे हरवलेल्या व्यक्ती आणि देशाच्या विविध भागात आढळलेल्या अनोळखी व्यक्तींच्या मृतदेहांची ओळख पटणे शक्य होईल.
S.Tupe/S.Mhatre/P.Kor
कोळसा मंत्रालय
वीज निर्मिती प्रकल्पांना केल्या जाणाऱ्या कोळशाच्या पुरवठ्यात सातत्याने वाढ
नवी दिल्ली, 28 ऑक्टोबर 2021
26 ऑक्टोबर 2021 रोजी वीज निर्मिती प्रकल्पांकडे 9.03 दशलक्ष टन कोळसा साठा होता. गेल्या अनेक दिवसांपासून वीज निर्मिती प्रकल्पांना केल्या जाणाऱ्या कोळशाच्या पुरवठ्यात सातत्याने वाढ होत असल्याचे दिसत आहे. केंद्रीय विद्युत प्राधिकरणाच्या  अहवालानुसार 26 ऑक्टोबर, 2021 रोजी वीज निर्मिती प्रकल्पांकडे 9.028 दशलक्ष टन कोळशाचा साठा होता. गेल्या नऊ दिवसांपासून कोळशाच्या साठ्यात दररोज वाढ होत असून औष्णिक ऊर्जा प्रकल्पांकडे 5 दिवसांचा साठा उपलब्ध आहे. साधारण आठवडाभरात तो 6 दिवसांच्या बफर स्टॉकपर्यंत पोहोचण्याची शक्यता आहे. औष्णिक ऊर्जा प्रकल्पांद्वारे दररोज वापरला जाणारा कोळसा कंपन्यांद्वारे पुरवला जातो.
औष्णिक ऊर्जा प्रकल्पांना कोळशाचा पुरवठा सातत्याने वाढत आहे, हे वीज निर्मिती प्रकल्पांकडे असलेल्या साठ्यात वाढ झाल्यामुळे स्पष्ट होते आणि गेल्या एका आठवड्यातील सरासरी वाढ प्रतिदिन दोन लाख टनांपेक्षा जास्त आहे.
या महिन्याच्या सुरुवातीला, केंद्रीय कोळसा, खाण आणि संसदीय कामकाज मंत्री प्रल्हाद जोशी यांनी ऊर्जा मंत्री आर के सिंह आणि रेल्वे मंत्री अश्विनी वैष्णव यांच्यासह संबंधित मंत्रालयांचे वरिष्ठ अधिकारी, मुख्य व्यवस्थापकीय संचालक आणि कोळसा कंपन्याच्या अधिकाऱ्यांबरोबर आभासी बैठक घेतली आणि वीज निर्मिती प्रकल्पांकडील कोळशाचा साठा आणखी सुधारण्यासाठी आवश्यक उपायांबाबत आढावा घेतला आणि चर्चा केली. कोल इंडिया लि., सिंगरेनी कोलियरी लि. आणि कॅप्टिव्ह माईन्स या सर्व स्त्रोतांकडून वीज प्रकल्पांना दररोज सुमारे दोन दशलक्ष टन पुरवठा केला जाईल यावर बैठकीत सहमती झाली. गेल्या एक आठवड्यापासून वीज निर्मिती प्रकल्पाना 2.1 मेट्रिक टन पेक्षा जास्त कोळशाचा पुरवठा सातत्याने केला जात आहे.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 209